AQSh idoralararo guruhi Markaziy Osiyo mamlakatlari poytaxtlarida maslahatlashuvlar o‘tkazadi

AQSh idoralararo guruhi ikki tomonlama maslahatlashuvlar uchun Markaziy Osiyo mamlakatlari poytaxtlarida bo‘ladi. Bu haqda AQShning O‘zbekistondagi elchixonasi ma’lum qildi.

18–22-iyul kunlari Afg‘oniston va Pokiston bo‘yicha maxsus vakilning birinchi o‘rinbosari Lorel Miller boshchiligidagi guruh Afg‘oniston bo‘yicha ikki tomonlama maslahatlashuvlar o‘tkazish maqsadida Qozog‘iston, Qirg‘iziston, O‘zbekiston, Tojikiston va Turkmanistonda bo‘ladi.
“Guruh AQShning mintaqaga e’tiborini, shuningdek, Afg‘onistondagi oxirgi voqealarni har bir poytaxtda mas’ul shaxslar bilan muhokama qiladi”, — deyiladi xabarnomada.
Markaziy Osiyo davlatlari hukumatlarining taklifiga binoan bunday maslahatlashuvlar oxirgi olti yildan beri o‘tkazib kelinmoqda.